
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

112. Ένωση κοινοτήτων Διαβατών και Νέας Μαγνησίας του 

Νομού Θεσσαλονίκης σε θήμο.1 

113. Αντικατάσταση του άρθρου 4 του Κανονισμού του Κλά¬ 

δου Υγείας του Ταμείου Ασφαλίσεως Συμβολαιογράφων 
(Β.Δ. της 24.9.1958).2 

114. Όργανα που αποφασίζουν ή γνωμοδοτούν και ειδικές 

ρυθμίσεις σε θέματα έργων που εκτελούνται από τον 
Οργανισμό Σιδηροδρόμων Ελλάδας (Ο.Σ.Ε.).3 

115. Όργανα που αποφασίζουν ή γνωμοδοτούν και ειδικές 

ρυθμίσεις σε θέματα έργων που εκτελούνται από τα 
«ΗΛΕΚΤΡΟΚΙΝΗΤΑ ΛΕΩΦΟΡΕΙΑ ΠΕΡΙΟΧΗΣ 
ΑΘΗΝΩΝ - ΠΕΙΡΑΙΩΣ (ΗΛΠΑΠ).4 

116. Όργανα που αποφασίζουν ή γνωμοδοτούν και ειδικές 

ρυθμίσεις σε θέματα έργων που εκτελούνται από τους 
«Ηλεκτρικούς Σιδηροδρόμους Αθηνών — Πειραιώς 
Α.Ε.» (ΗΣΑΠ Α.Ε.).5 

117. Όργανα που αποφασίζουν ή γνωμοδοτούν και ειδικές 

ρυθμίσεις σε θέματα έργων που εκτελούνται από την 
Επιχείρηση Αστικών Συγκοινωνιών (ΕΑΣ).6 

118. Όργανα που αποφασίζουν ή γνωμοδοτούν και ειδικές 

ρυθμίσεις σε θέματα έργων που εκτελούνται από τα 
«ΕΛΛΗΝΙΚΑ ΤΑΧΥΔΡΟΜΕΙΑ» (ΕΛΤΑ).7 


( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 112 
Ένωση κοινοτήτων Διαβατών και Νέας Μαγνησίας του Νομού 
Θεσσαλονίκης σε δήμο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. Τις διατάξεις των άρθων 4,8,9 και 261 του Π.Δ. 76/85 «Κωδι¬ 
κοποίηση σε ενιαίο κείμενο νόμου με τίτλο Δημοτικός και Κοινοτι¬ 
κός Κώδικας, των ισχυουσών διατάξεων του δημοτικού και κοινο¬ 
τικού κώδικα, όπως τροποποιήθηκαν και συμπληρώθηκαν» (ΦΕΚ 
27/1.3.1985, τεύχος Α'). 

2. Τις διατάξεις του άρθρου 23 του Ν. 1558/1985 «Κυβέρνηση 
και Κυβερνητικά Όργανα » (ΦΕΚ 137/26.7.1985, τεύχος Α') σε 
συνδυασμό με τις διατάξεις του άρθρου 4 του Π.Δ. 137/1986, 
«Συγκρότηση της Γενικής Γραμματείας Δημόσιας Τάξης σε Υπουρ¬ 
γείο Δημόσιας Τάξης» (ΦΕΚ 51/24.4.1986, τεύχος Α'). 

3. Τις 61/1985 και 10/1986 αποφάσεις των κοινοτικών συμβου¬ 


λίων Διαβατών και Ν. Μαγνησίας, αντίστοιχα. 

4. Τις από 23.9.86 και 26.11.86 σύμφωνες γνώμες του Συμβου¬ 
λίου της Νομαρχίας Θεσσαλονίκης, του άρθρου 8 του Π.Δ. 
76/1985. 

5. Την από 11.12.86 γνώμη ίου Συμβουλίου Τοπωνυμιών του 
Υπουργείου Εσωτερικών του άρθρου 11 του Π.Δ. 76/1985 που 
διατυπώθηκε στο 2/1986 πρακτικό του. 

6. Την 7908/Λ554/12.4.1982 κοινή απόφαση των Υπουργών 
Συντονισμού και Εσωτερικών «Κύρωση των αποτελεσμάτων του 
πραγματικού πληθυσμού της γενικής απογραφής της 5ης Απριλίου 
1981» (ΦΕΚ 370/14.6.1982, τεύχος Β'). 

7. Την 9929/16.2.1987 κοινή απόφαση των. Πρωθυπουργού και 
Υπουργού Εσωτερικών «Μεταβίβαση αρμοδιοτήτων στον Υφυ¬ 
πουργό Εσωτερικών». 

8. Την 57 της 4ης Φεβρουάριου 1987 γνωμοδότηση του Συμβου¬ 
λίου της Επικράτειας. 

. Με πρόταση 

του Υφυπουργού Εσωτερικών, αποφασίζουμε: 

Άρθρο μόνο. 

Οι Κοινότητες Διαβατών και Νέας Μαγνησίας της Επαρχίας και 
του Νομού Θεσσαλονίκης, ενώνονται και αποτελούν δήμο με το 
όνομα Δήμος «Ιωνίας» με έδρα το συνοικισμό Νέα Μαγνησία της 
τέως κοινότητας Νέας Μαγνησίας. β 

Στον Υφυπουργό Εσωτερικών, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 30 Μαρτίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 
ΒΑΣΙΛΕΙΟΣ ΠΑΠΑΓΙΑΝΝΗΣ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 113 
Αντικατάσταση του άρθρου 4 του Κανονισμού του Κλάδου Υγείας 

του Ταμείου Ασφαλίσεως Συμβολαιογράφων (Β.Δ. της 

24.9.1958). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1. του άρθρου 20 του Ν. 3630/1957 «πε¬ 
ρί τροποποιήσεως των περί Συμβολαιογράφων και Υποθηκοφυλάκων 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ ΠΓΕΥΧΟΣ ΠΡΟΤΟΙ 


διατάξεων, περί εξαλείψεως υποθηκών κ.λ.π.» (ΦΕΚ 
56/Τ.Λ/10.4.1957). 

2. Τις διατάξεις των άρθρων 23 και 27 παρ. 1 εδαφ. δ και 16 παρ. 
5 του Ν. 1558/1985 «Κυβέρνηση και Κυβερνητικά όργανα» (ΦΚΚ 
137/τ.Λ/26.7.1985). 

3. I ην 200/20.2.87 (ΦΚΚ 91/87 τ. Β') απόφαση του Πρωθυπουρ¬ 
γού και του Υπουργού Υγείας, Πρόνοιας και Κοινωνικών Ασφαλί¬ 
σεων «Ανάθεση αρμοδιοτήτων στους Υφυπουργούς Υγείας, Πρόνοιας 
και Κοινωνικών Ασφαλίσεων». 

4. Τις διατάξεις της παρ. 2 του αρθρ. 9 του Π.Δ. 574/1982 (ΦΕΚ 
104/τ. Α/30.8.1982). 

5. Τις διατάξεις της παρ. 2 του άρθρ. 113 του Π.Δ. 544/1977 
(ΦΚΚ 178/τ.Λ/25.6.1977), όπως τροποποιήθηκε με την παρ. 1 του 
άρθρ. 2 του Ν. 726/1977 (ΦΚΚ τ.Λ/15.10.1977>. 

6. Τη γνώμη του Διοικητικού Συμβουλίου του Ταμείου Ασφαλί- 
σεως Συμβολαιογράφων, που διατυπώθηκε στα πρακτικά των συνε¬ 
δριάσεων αυτού της 12.5.1986, 19.5.86 και 9.6.1986. 

7. Την αίτηση του Συμβολαιογραφικού Συλλόγου Εφετείων Αθη¬ 
νών — Πειραιώς, Αιγαίου και Δωδεκανήσου, που υποβλήθηκε στο 
Ταμείο Ασφαλίσεως Συμβολαιογράφων με το αρ. πρωτ. 
977/20.3.1985 έγγραφό του. 

8.1η γνώμη του Συμβουλίου Κοινωνικής Ασφάλειας που διατυ¬ 
πώθηκε κατά την 257/10.9.1986 συνεδρίαση αυτού της ΚΔ' περιό¬ 
δου. 

9. Τη γνωμοδότηση αρ. 668/1986 του Συμβουλίου Επικράτειας 
με πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Αρθρο 1. 

Το άρθρο 4 του Κανονισμού του Κλάδου Υγείας του Ταμείου 
Ασφαλίσεως Συμβολαιογράφων (Β.Δ. της 24.9.1958), όπως τροπο¬ 
ποιήθηκε με τα Β. Διατάγματα της 12.6.1959, 461/1960, 
358/1964, 592/1966 άρθρο 1 και ισχύει σήμερα, (αντικαθίσταται ως 
εξής: 

«Άρθρο 4. 

Πόροι. 

1. Πόροι του Κλάδου Υγείας, οι οποίοι ουδέποτε βαρύνουν τους 
τρίτους, καθορίζονται οι εξής: 

Α. Εισφορά συμβολαιογράφων και εκείνων που ασκούν καθήκοντα 
συμβολαιογράφων: 

α) Ποσοστό 1% από τα αναλογικά δικαιώματα που εισπράττει ο 
συμβολαιογράφος, για κάθε συμβολαιογραφικό έγγραφο, σύμφωνα 
με τις διατάξεις που ισχύουν κάθε φορά. 

β) Δραχμές 300 για τη σύνταξη πίνακα κατάταξης ή κανονισμού 
πολυορόφου κτιρίου και δραχμές 100 για σύνταξη δημόσιας διαθή- 
κης. 

γ) Ποσοστό 3% επί του παγίου δικαιώματος του και ανεξάρτητα 
από τον αριθμό φύλλων της πράξης, για τη σύνταξη κάθε πράξης ή 
συμβολαίου, εκτός από τα διαμαρτυρικά και τα παραπάνω αναφερό- 
μενα με στοιχεία α—β. 

δ) Ποσοστό 5% στα δικαιώματα που εισπράττει ο συμβολαιογρά¬ 
φος για κάθε φύλλο αντιγράφου. ’’ 

ε) Οι πόροι που προβλέπονται για τον Κλάδο Υγείας από το άρθρο 
102 του Ν. 670/77 όπως ισχύει μετά την αντικατάστασή του από το 
άρθρο 6 του Ν. 834/78 και το άρθρο 2 παρ. 3 του Ν. 1653/86. 

Η εισφορά των ασφαλισμένων συμβολαιογράφων προς τον Κ.Υ. 
δεν μπορεί να είναι μικρότερη από το ποσό των 2.500 δρχ. μηνιαίώς. 

Β. Πρόσοδοι: 

α) από τα περιουσιακά στοιχεία του Κλάδου Υγείας. 

β) Από δωρεές, κληροδοτήματα και κάθε άλλη χαριστική αιτία. 

Γ. Εισφορά των ασφαλισμένων μονίμων υπαλλήλων του Ταμείου 
και των συμβολαιογραφικών Συλλόγων του Κράτους, επί του συνό¬ 
λου των μηνιαίων αποδοχών τους ίση προς την κάθε φορά καθοριζό¬ 
μενη για την υγειονομική περίθαλψη των δημοσίων υπαλλήλων. 

2. Ολοι οι παραπάνω πόροι, εκτός από αυτούς της περ. Β, βαρύ¬ 
νουν τους ασφαλισμένους ή τους αναπληρωτές τους προκειμένου για 
τους συμβολαιογράφους εν ενεργεία. 


3. Ο πόρος του εδαφ. δ της περίπτ. Α' του παρόντος άρθρου 
εισπράττεται με αγορά και επικόλληση ειδικού ενσήμου στο σώμα 
του «αντιγράφου. 

Τα ένσημα αυτά, που εκδίδονται από το Ταμείο, επικολλούνται 
αμέσως κατά την έκδοση του αντιγράφου και διαγράφονται με την 
υπηρεσιακή σφραγίδα». 

Άρθρο 2. 

Η ισχύς του παρόντος Π.Δ/τος αρχίζει από την πρώτη του επόμε¬ 
νου μήνα από τη δημοσίευσή του στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 14 Απριλίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 
ΓΡΗΓ. ΣΟΛΟΜΟΣ 


ΠΡΟΕΔΡΙΚΟ ΔΙΑΤΑΓΜΑ ΤΠ’ ΑΡΙΘΜ. 114 
Οργανα που αποφασίζουν ή γνωμοδοτούν και ειδικές ρυθμίσεις σε 
θέματα έργων που εκτελούνται από τον Οργανισμό Σιδηροδρό¬ 
μων Ελλάδας (Ο.Σ.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 3 του άρθρου 19 και την παράγραφο 3 του άρ¬ 
θρου 18 του Ν. 1418/1984 «Δημόσια έργα και ρυθμίσεις συναφών 
θεμάτων» (ΦΕΚ Α 23). 

2. Την υπ’ αριθμ. 68/1987 γνωμοδότηση του Συμβουλίου της 
Επικράτειας με πρόταση των Υπουργών Εθνικής Οικονομίας, Περι¬ 
βάλλοντος, Χωροταξίας και Δημοσίων Έργων και Μεταφορών και 
Επικοινωνιών, αποφασίζουμε: 

Άρθρο 1. 

Αρμόδια Όργανα. 

Αρμόδιοι για τη λήψη αποφάσεων, κατά τις διατάξεις του Ν. 
1418/1984 «Δημόσια έργα και ρυθμίσεις συναφών θεμάτων» και 1 2 
των Προεδρικών Διαταγμάτων τα οποία εκδίδονται σε εκτέλεσή του, 
για τα έργα που εκτελούνται από τον Οργανισμό Σιδηροργόμων Ελ¬ 
λάδας (ΟΣΕ) είναι το Διοικητικό Συμβούλιο, ο Γενικός Διευθυντής, 
οι βοηθοί Γενικοί Δμυθυντές ή τα εξουσιοδοτούμενα όργανα σύμ¬ 
φωνα με τις οργανωτικές διατάξεις του ΟΣΕ και όπως ειδικώτερα 
ορίζεται στα επόμενα άρθρα. 

Άρθρο 2. 

Ορισμοί. 

1. Τα αρμόδια όργανα στα οποία αναφέρεται το προηγούμενο άρ¬ 
θρο είναι ειδικότερα: 

α) «Εργοδότης» ή «κύριος του έργου» είναι ο Οργανισμός Σιδηρο¬ 
δρόμων Ελλάδας (ΟΣΕ) που ενεργεί με το Διοικητικό Συμβούλιο ή 
τα υπ’ αυτού εξουσιοδοτούμενα όργανα. 

β) «Φορέας κατασκευής του έργου» είναι η αρμόδια υπηρεσιακή 
μονάδα που έχει την ευθύνη παραγωγής του έργου σύμφωνα με τις 
εκάστοτε ισχυουσες οργανωτικές διατάξεις του ΟΣΕ. Για τα έργα πε¬ 
ριφερειακών υπηρεσιακών μονάδων που εκτελούνται σε περιοχή που 
υπάγεται στην αρμοδιότητα περισσοτέρων της μιας ορίζεται με από¬ 
φαση του Γενικού Διευθυντή του ΟΣΕ μία απ’ αυτές ως φορέας κα¬ 
τασκευής. 

γ) «Διευθύνουσα Υπηρεσία» ή «Επιβλέπουσα Υπηρεσία» είναι η 
Τεχνική Υπηρεσία του φορέα κατασκευής του έργου. 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΠΡΟΤΟΙ 

5) «Προϊστάμενη Αρχή» είναι ο Προϊστάμενος του φορέα κα- 
τασχευής του έργου με την επιφύλαξη των διατάξεων της επομένης 
παραγράφου. 

2. Το όργανο του ΟΣΕ το οποίο, σύμφωνα με τις εχάστοτε ιοχύου- 
αες οργανωτικές διατάξεις έχει την αρμοδιότητα να αποφασίζει ανά¬ 
λογα με την προϋπολογιζόμενη δαπάνη του έργου, ασκεί και τις ακό¬ 
λουθες αρμοδιότητες της Προϊσταμένης Αρχής: 

α) Την έγκριση ή ακύρωση ή τη μερική επανάληψη της δημοπρα¬ 
σίας. 

β) Τη λήψη απόφασης επί των αντιρρήσεων κατά του κύρους των 
δημοπρασιών. 

και γ) Την έγκριση διενέργειας διαγωνισμού μεταξύ περιορισμένου 
αριθμού προσκαλουμένων εργοληπτικών επιχειρήσεων ή απευθείας 
ανάθεσης του έργου. 

Άρθρο 3. 

Τεχνικό Συμβούλιο 

1. Το Τεχνικό Συμβούλιο συγκροτείται με απόφαση του Διοικητι¬ 
κού Συμβουλίου του Ο.Σ.Ε. και αποτελείται από: 

α) δύο τεχνικούς υπαλλήλους του ΟΣΕ διπλωματούχους Ανωτά- 
των Εκπαιδευτικών Ιδρυμάτων οιουδήποτε κλάδου και βαθμού που 
ορίζονται μαζί με τους (αναπληρωτές τους με την απόφαση συγκρότη¬ 
σης του Συμβουλίου. 

β) ένα τεχνικό υπάλληλο του Υπουργείου Μεταφορών και Επικοι¬ 
νωνιών κατηγορίας ΠΕ βαθμού Α ή Β που ορίζεται με τον αναπλη¬ 
ρωτή του από τον Υπουργό Μεταφορών και Επικοινωνιών. 

γ) έναν εκπρόσωπο του Τεχνικού Επιμελητηρίου Ελλάδας (ΤΕΕ) 
που ορίζεται με τον αναπληρωτή του από τη Διοικούσα Επιτροπή του 
ΤΕΕ. 

δ) ένα δικηγόρο που ορίζεται με τον αναπληρωτή του με την από¬ 
φαση συγκρότησης μετά από πρόταση του Νομικού Συμβούλου του 
ΟΣΕ. 

2. Με την απόφαση συγκρότησης ορίζεται ο Πρόεδρος με τον (ανα¬ 
πληρωτή του από τους υπαλλήλους της περίπτωσης (α) της προηγου- 
μένης παραγράφου 1. 

3. Καθήκοντα Γραμματέα του Συμβουλίου εκτελεί διοικητικός 
υπάλληλος οιασδήποτε κατηγορίας, κλάδου και βαθμού που ορίζεται 
με τον αναπληρωτή του με την ίδια «απόφαση συγκρότησης. 

4. Τα θέματα εισηγούνται στο Συμβούλιο (αρμόδιοι τεχνικοί υπάλ¬ 
ληλοι του φορέα κατασκευής του έργου οι οποίοι συμμετέχουν σ’ αυ¬ 
τό χωρίς ψήφο. 

Το Τεχνικό Συμβούλιο είναι σε απαρτία όταν είναι παρόντα τρία 
τουλάχιστον μέλη του στα οποία συμπεριλαμβάνεται ο Πρόεδρος ή ο 
(αναπληρωτής του. 

Οι αποφάσεις και γνωμοδοτήσεις λαμβάνονται με απόλυτη πλειο- 
ψηφία των παρόντων μελών. Σε περίπτωση ισοψηφίας υπερισχύει η 
ψήφος του Προέδρου. 

Το Τεχνικό Συμβούλιο παρέχει τη γνώμη του για τα θέματα που 
ορίζει ο Ν. 1418/1984 και τα εκτελεστικά αυτού διατάγματα, καθώς 
επίσης και για κάθε θέμα που παραπέμπει το Διοικητικό Συμβούλιο ή 
ο Γενικός Διευθυντής. Το Διοικητικό Συμβούλιο μπορεί να παραπέ¬ 
μπει για γνωμοδότηση μόνο θέματα της αρμοδιότητάς του. 

Άρθρο 4. 

Διεθνείς Διαγωνισμοί. 

Η διακήρυξη και διεξαγωγή διεθνών διαγωνισμών και διαγωνι¬ 
σμών στους οποίους από τη διακήρυξη προβλέπεται υποχρεωτική η 
συνεργασία των Ελλήνων διαγωνιζομένων με Οίκους του Εξωτερι¬ 
κού εγκρίνονται από το Διοικητικό Συμβούλιο του ΟΣΕ. 

Άρθρο 5. 

Παρεκκλίσεις - Πρότυπα συμβατικά τεύχη. 

1. Όπου επιτρέπονται παρεκκλίσεις από τις κείμενες διατάξεις για 
τη μελέτη και κατασκευή έργων του ΟΣΕ, οι παρεκκλίσεις αυτές εγ- 
κρίνονται από το Διοικητικό Συμβούλιο, για θέματα αρμοδιότητάς 
του, και το Γενικό Διευθυντή σε όλες τις άλλες περιπτώσεις. 

Για την έργκριση παρεκκλίσεων απαιτείται γνώμη του Τεχνικού 
Συμβουλίου. 

2. Πρότυπα συμβατικά τεύχη που δεν καλύπτονται από «αντί¬ 


στοιχα της Γενικής Γραμματείας Δημοσίων Έργων του Υπουργείου 
Περιβάλλοντος, Χωροταξίας και Δημοσίων Έργων εγκρίνονται με 
κοινή απόφαση των Υπουργών Περιβάλλοντος, Χωροταξίας και Δη¬ 
μοσίων Εργων και Μεταφορών και Επικοινωνιών μετά από γνώμη 
του Τεχνικού Συμβουλίου και πρόταση του Γενικού Διευθυντή του 
Ο.Σ.Ε. 

Άρθρο 6. 

Αιτήσεις θεραπείας, 

1. Στις αιτήσεις θεραπείας του αναδόχου που ασκούνται σύμφωνα 
με τις διατάξεις του άρθρου 12 του Ν. 1418/1984 αποφασίζει ο Γενι¬ 
κός Διευθυντής μετά από γνώμη του Τεχνικού Συμβουλίου. 

2. Οι αιτήσεις αυτές απευθύνονται στο Γενικό Διευθυντή του ΟΣΕ 
και επιδίδονται στη Διευθύνουαα το έργο Υπηρεσία ή την Προϊστα- 
μένη Αρχή, χωρίς να απαιτείται κοινοποίηση στον Υπουργό Περι¬ 
βάλλοντος, Χωροταξίας και Δημοσίων Εργων. 

3. Αιτήσεις θεραπείας του κυρίου του έργου διέπονται από τις δια¬ 
τάξεις της παραγρ. 5 του άρθρου 12 του Ν. 1418/1984. 

Άρθρο 7. 

Τελικές διατάξεις. 

1. Στα έργα του ΟΣΕ των οποίων οι συμβάσεις διέπονται από 
προγενέστερες διατάξεις του Ν. 1418/1984 αποφασίζουν ή γνωμο- 
δοτούν σύμφωνα με τις προγενέστερες αυτές διατάξεις, τα όργανα 
που προσδιορίζονται με το παρόν διάταγμα. 

2. Τα θέματα που δεν ρυθμίζονται ειδικά με τις διατάξεις του πα¬ 
ρόντος, διέπονται από το Ν. 1418/1984 και τα Προεδρικά Διατά¬ 
γματα και τις κανονιστικές αποφάσεις που εκδίδονται κατ’ εξουσιο¬ 
δότησή του. 

3. Η ισχύς του διατάγματος αυτού αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 9 Απριλίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΠΕΡΙΒ/ΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Κ. ΣΗΜΙΤΗΣ Ε. ΚΟΥΛΟΥΜΠΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 
Κ. ΜΠΑΝΤΟΥΒΑΣ 

Όργανα που αποφασίζουν ή γνωμοδοτούν και ειδικές ρυθμίσεις σε 
θέματα έργων που εκτελούνται από τα «ΗΛΕΚΤΡΟΚΙΝΗΤΑ 
ΛΕΩΦΟΡΕΙΑ ΠΕΡΙΟΧΗΣ ΑΘΗΝΩΝ - ΠΕΙΡΑΙΩΣ (ΗΛΙ1ΑΠ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. Την παράγραφο 3 του άρθρου 19 και την παράγραφο 3 του άρ¬ 
θρου 18 του Ν. 1418/1984 «Δημόσια έργα και ρυθμίσεις συναφών 
θεμάτων» (ΦΕΚ Α 23). 

2. Την υπ’ αριθμ. 39/1987 γνωμοδότηση του Συμβουλίου της 
Επικράτειας μετά από πρόταση των Υπουργών Περιβάλλοντος, Χω¬ 
ροταξίας και Δημοσίων Έργων και Μεταφορών και Επικοινωνιών, 
αποφασίζουμε: 

Άρθρο 1. 

Αρμόδια Όργανα. 

Αρμόδιοι για τη λήψη αποφάσεων, κατά τις διατάξεις του Ν. 
1418/1984 «Δημόσια έργα και ρυθμίσεις συναφών θεμάτων» και 

των Προεδριχών Διαταγμάτων τα οποία εχδϊδονχαι σε εκτέλεση αυ¬ 
τού, για τα έργα που· εχτελούνται από τα «Ηλεκτροκίνητα Λεωφο¬ 
ρεία Περιοχής Αθηνών — Πειραιώς» (ΗΛΠΑΠ) είναι το Διοικητικό 
Συμβούλιο, ο Γενικός Διευθυντής, ή τα εξουσιοδοτημένα όργανα σύμ¬ 
φωνα με τις οργανωτικές διατάξεις των ΗΛΠΑΠ και όπως ειδικό¬ 
τερα ορίζεται στα επόμενα άρθρα. 

Άρθρο 2. 

Διευθύνουσα Υπηρεσία — Προϊσταμένη Αρχή. 

1. Τα αρμόδια όργανα στα οποία αναφέρεται το προηγούμενο άρ¬ 
θρο είναι ειδικότερα: 

α) «Διευθύνουσα Υπηρεσία» ή «Επιβλέπουσα Υπηρεσία» είναι η 
Τεχνική Υπηρεσία των ΗΛΠΑΠ. 

β) «Προϊστάμενη Αρχή» ή «Εποπτεύουσα Αρχή» είναι ο Γενικός 
Διευθυντής. 

Άρθρο 3. 

Τεχνικό Συμβούλιο. 

1. Το Τεχνικό Συμβούλιο συγκροτείται με απόφαση του Διοικητι¬ 
κού Συμβουλίου των ΗΛΠΑΠ και αποτελείται από: 

α) ένα μέλος του Διοικητικού Συμβουλίου μόνιμης απασχόλησης ή 
ένα μέλος του Διοικητικού Συμβουλίου με ειδικότητα Μηχανολόγου 
— Ηλεκτρολόγου ή Πολιτικού — Μηχανικού ή ένα τεχνικό υπάλληλο 
των ΗΛΠΑΠ με την ειδικότητα αυτή εάν δεν υπάρχουν οι παρα¬ 
πάνω. 

β) τον Προϊστάμενο της Διευθύνουσας Υπηρεσίας των ΗΛΠΑΠ. 

γ) ένα τεχνικό υπάλληλο του Υπουργείου Μεταφορών και Επικοι¬ 
νωνιών κατηγορίας ΠΕ βαθμού Α ή Β, ο οποίος ορίζεται με τον ανα¬ 
πληρωτή του από τον Υπουργό Μεταφορών και Επικοινωνιών. 

δ) ένα εκπρόσωπο του Τεχνικού Επιμελητηρίου Ελλάδας (ΤΕΕ) 
που ορίζεται με τον αναπληρωτή του από τη Διοικούσα Επιτροπή του 
ΤΕΕ. 

ε) ένα δικηγόρο των ΗΛΠΑΠ. 

2. Τα μέλη των στοιχείων α,β και ε ορίζονται με τους αναπληρω¬ 
τές τους με την απόφαση συγκρότησης του Τεχνικού Συμβουλίου. 
Πρόεδρος του Τεχνικού Συμβουλίου ορίζεται το υπό στοιχ. (α) μέλος 
του Διοικητικού Συμβουλίου μόνιμης απασχόλησης ή το μέλος τού 
Διοικητικού Συμβουλίου που ορίσθηκε ως μέλος και ελλείψει αυτών 
το υπό στοιχ. (β) μέλος. Με την ίδια απόφαση συγκρότησης ορίζεται 
και ο αναπληρωτής του Προέδρου. 

3. Καθήκοντα Γραμματέα του Συμβουλίου εκτελεί μόνιμος διοι¬ 
κητικός υπάλληλος οιασδήποτε κατηγορίας και βαθμού των ΗΛ¬ 
ΠΑΠ, που ορίζεται με τον αναπληρωτή του με την ίδια απόφαση συ- 
γκρότησησ. 

4. Ο Πρόεδρος του Συμβουλίου μπορεί να καλεί στις συνεδριάσεις 
οποιοδήποτε υπάλληλο ή ιδιώτη για παροχή πληροφορίας ή γνώμης 
σχετικά με τα θέματα που συζητούνται στο Συμβούλιο. 

5. Τα θέματα εισηγούνται στο Συμβούλιο οι Προϊστάμενοι των 
αρμόδιων τμημάτων ή οι νόμιμοι αναπληρωτές τους, οι οποίοι συμ¬ 
μετέχουν σ’ αυτό χωρίς ψήφο. 

6. Το Τεχνικό Συμβούλιο είναι σε απαρτία όταν είναι παρόντες ο 
Πρόεδρος ή Αναπληρωτής του και δύο από τα μέλη του. 

7. Οι αποφάσεις και γνωμοδοτήσεις λαμβάνονται με απόλυτη 
πλειοψηφία των παρόντων μελών. Σε περίπτωση ισοψηφίας υπε¬ 
ρισχύει η ψήφος του Προέδρου. 

8. Το Τεχνικό Συμβούλιο παρέχει τη γνώμη του για τα θέματα 
που ορίζει ο Ν. 1418/1984 και τα εκτελεστικά αυτού διατάγματα,, 
καθώς επίσης και για κάθε θέμα που παραπέμπει το Διοικητικό Συμ¬ 
βούλιο ή ο Γενικός Διευθυντής. 

Το Διοικητικό Συμβρύλιο μπορεί να παραπέμπει για γνωμοδό¬ 
τηση μόνο θέματα της αρμοδιότητάς του. 

Άρθρο 4. 

Παρεκκλίσεις — Πρότυπα συμβατικά τεύχη. 

1. Οπου επιτρέπονται παρεκκλίσεις από τις κείμενες διατάξεις για 
τη μελέτη και κατασκευή έργων των ΗΛΠΑΠ εγκρίνονται από το 
Διοικητικό Συμβούλιο για θέματα αρμοδιότητάς του, και το Γενικό 
Διευθυντή σε όλες τις άλλες περιπτώσεις. 


Για την έγκριση παρεκκλίσεων απαιτείται γνώμη του Τεχνικού 
Συμβουλίου. 

2. Πρότυπα συμβατικά τεύχη που δεν καλύπτονται από αντί¬ 
στοιχα της Γενικής Γραμματείας Δημοσίων Έργων εγκρίνονται με 
κοινή απόφαση των Υπουργών Περιβάλλοντος, Χωροταξίας και Δη¬ 
μοσίων Έργων και Μεταφορών και Επικοινωνιών, μετά από γνώμη 
του Τεχνικού Συμβουλίου και πρόταση του Γενικού Διευθυντή των 
ΗΛΠΑΠ. 

Άρθρο 5. 

Αιτήσεις θεραπείας. 

1. Στις αιτήσεις θεραπείας του αναδόχου που ασκούνται σύμφωνα 
με τις διατάξεις του άρθρου 12 του Ν. 1418/1984 αποφασίζει ο 
Υπουργός Μεταφορών και Επικοινωνιών μετά από γνώμη του Τε¬ 
χνικού Συμβουλίου του ΗΛΠΑΠ. 

2. Οι αιτήσεις αυτές απευθύνονται στον Υπουργό Μεταφορών και 
Επικοινωνιών και επιδίδονται στη Διευθύνουσα Υπηρεσία ή την 
Προϊσταμένη Αρχή, χωρίς να απαιτείται κοινοποίηση στον Υπουργό 
Περιβάλλοντος, Χωροταξίας και Δημοσίων Έργων. 

• Άρθρο 6. 

Τελικές Διατάξεις. 

1. Στα έργα των ΗΛΠΑΠ των οποίων οι συμβάσεις διέπονται από 
προγενέστερες διατάξεις του Ν. 1418/1984 αποφασίζουν ή γνωμο- 
δοτούν, σύμφωνα με τις προγενέστερες αυτές διατάξεις τα όργανα 
που προσδιορίζονται με το παρόν διάταγμα. 

2. Τα θέματα που δεν ρυθμίζονται ειδικά με τις διατάξεις του πα¬ 
ρόντος, διέπονται από το Ν. 1418/198, τα Προεδρικά Διατάγματα 
και τις κανονιστικές αποφάσεις που εκδίδονται κατ’ εξουσιοδότησή 
του. 

Άρθρο 7. 

Έναρξη ισχύος. 

Η ισχύς του διατάγματος αυτού αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 14 Απριλίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΕΡΙΒ/ΝΤΟΣ, ΧΩΡΟΤΑΞΙΑΣ ΜΕΤΑΦΟΡΩΝ ΚΑΙ 

ΚΑΙ ΔΗΜΟΣΙΩΝ ΕΡΓΩΝ ΕΠΙΚΟΙΝΩΝΙΩΝ 

Ε. ΚΟΥΛΟΥΜΠΗΣ Κ. ΜΠΑΝΤΟΥΒΑΣ 

Οργανα που αποφασίζουν ή γνωμοδοτούν και ειδικές ρυθμίσεις σε 
θέματα έργων που εχτελούνται από τους «Ηλεκτρικούς Σιδηρο¬ 
δρόμους Αθηνών - Πειραιώς Α.Ε.» (ΗΣΑΠ Α.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 3 του άρθρου 19 και την παρ. 3 του άρθρου 18 του Ν. 
1418/1984 «Δημόσια έργα και ρυθμίσεις συναφών θεμάτων (ΦΕΚ Α 

2. Την υπ’ αριθμ. 41/1987 γνωμοδότηση του Συμβουλίου της 
Επικράτειας μετά από πρόταση των Υπουργών Περιβάλλοντος, Χω¬ 
ροταξίας και Δημοσίων Έργων και Μεταφορών και Επικοινωνιών, 
αποφασίζουμε: 

Αρθρο 1. 

Αρμόδια Όργοινα. 

Αρμόδιοι δια τη λήψη αποφάσεων κατά τις διατάξεις του Ν. 
1418/1984 «Δημόσια έργα και ρυθμίσεις συναφών θεμάτων» και 
των Προεδρικών Διαταγμάτων τα οποία εκδίδονται σε εκτέλεσή του, 
για τα έργα που εκτελούνται από τους Ηλεκτρικούς Σιδηροδρόμους 
Αθηνών — Πειραιώς Α.Ε. (ΗΣΑΠ Α.Ε.) είναι το Διοικητικό Συμβού¬ 
λιο, ο Γενικός Διευθυντής ή τα εξουσιοδοτημένα όργανα σύμφωνα με 
τις οργανωτικές διατάξεις των ΗΣΑΠ και όπως ειδικότερα ορίζεται 
στα επόμενα άρθρα. 

Άρθρο 2. 

Ορισμοί. 

1. Τα αρμόδια όργανα στα οποία αναφέρεται το προηγούμενο άρ¬ 
θρο είναι ειδικότερα: 

α) «Εργοδότης ή κύριος του έργου» είναι οι Ηλεκτρικοί Σιδηρό¬ 
δρομοι Αθηνών — Πειραιώς Α.Ε. (ΗΣΑΠ Α.Ε.). 

β) «Διευθύνουσα Υπηρεσία» ή «Επιβλέπουσα Υπηρεσία» είναι η 
αρμόδια Τεχνική Υπηρεσία των ΗΣΑΠ σύμφωνα με τις εκάστοτε 
ισχύουσες οργανωτικές διατάξεις. 

γ) «Προϊσταμένη Αρχή» ή «Εποπτεύουσα Αρχή» είναι ο Γενικός 
Διευθυντής με την επιφύλαξη των διατάξεων της επόμενης παραγρά¬ 
φου. 

2. Το Διοικητικό Συμβούλιο τοιν ΗΣΑΠ ασκεί σε κάθε περίπτωση 
τις ακόλουθες αρμοδιότητες της Προϊσταμένης Αρχής: 

α) Την έγκριση ή ακύρωση ή τη μερική επανάληψη της δημοπρα¬ 
σίας. 

β) Την έγκριση διενέργειας μεταξύ περιορισμένου αριθμού 
προσκαλουμένων εργοληπτικών επιχειρήσεων ή απευθείας ανάθεσης 
του έργου. 

Άρθρο 3. 

Τεχνικό Συμβούλιο. 

1. Το Τεχνικό Συμβούλιο συγκροτείται με απόφαση του Διοικητι¬ 
κού Συμβουλίου των ΗΣΑΠ Α.Ε. και αποτελείται από: 

α) Δύο τεχνικούς υπαλλήλους των ΗΣΑΠ Α.Ε. διπλωματούχους 
Ανωτάτων Εκπαιδευτικών Ιδρυμάτων οιασδήποτε κατηγορίας και 
βαθμού σύμφωνα με τις οργανωτικές διατάξεις των ΗΣΑΠ που ορί¬ 
ζονται μαζί με τους αναπληρωτές τους με την απόφαση συγκρότησης 
του Συμβουλίου. 

β) ένα τεχνικό υπάλληλο του Υπουργείου Μεταφορών και Επικοι¬ 
νωνιών κατηγορίας ΠΕ βαθμού Α ή Β που ορίζεται με τον αναπλη¬ 
ρωτή του από τον Υπουργό Μεταφορών και Επικοινωνιών. 

γ) ένα εκπρόσωπο του Τεχνικού Επιμελητηρίου Ελλάδας (ΤΕΕ) 
που ορίζεται με τον αναπληρωτή του από τη Διοικούσα Επιτροπή του 
ΤΕΕ. 

δ) ένα Δικηγόρο των ΗΣΑΠ Α.Ε. που ορίζεται με τον αναπληρω¬ 
τή του με την απόφαση συγκρότησης. 

2. Με την απόφαση συγκρότησης ορίζεται ο Πρόεδρος με τον ανα¬ 
πληρωτή του από τους υπαλλήλους της περίπτωσης (α) της προηγού¬ 
μενης παρ. 1. 

3. Καθήκοντα Γραμματέα του Συμβουλίου εκτελεί υπάλληλος των 
ΗΣΑΠ Α.Ε. οιασδήποτε κατηγορίας και βαθμού που ορίζεται με τον 
αναπληρωτή του με την ίδια απόφαση συγκρότησης. 

4. Τα θέματα εισηγούνται στο Συμβούλιο τεχνικοί υπάλληλοι του 
φορέα κατασκευής του έργου οισδήποτε κατηγορίας και βαθμού οι 
οποίοι συμμετέχουν σ’ αυτό χωρίς ψήφο. 

Το τεχνικό Συμβούλιο είνια σε απαρτία όταν είναι παρόντες ο 
Πρόεδρος ή ο Αναπληρωτής του και δύο από τα μέλη του. 

Οι αποφάσεις και γνωμοδοτήσεις λαμβάνονται με απόλυτη πλειο- 
ψηφία των παρόντων μελών. Σε περίπτωση ισοψηφίας υπερισχύει η 
ψήφος του Προέδρου. 

Το τεχνικό Συμβούλιο παρέχει τη γνώμη του για τα θέματα που 
ορίζει ο Ν. 1418/1984 και τα εκτελεστικά αυτού διατάγματα, καθώς 
επίσης και για κάθε θέμα που παραπέμπει το Διοικητικό Συμβούλιο ή 
ο Γενικός Διευθυντής. Το Διοικητικό Συμβούλιο μπορεί να παραπέ¬ 
μπει για γνωμοδότηση μόνο θέματα της αρμοδιοτητάς του. 


Άρθρο 4. 

Διεθνείς διαγωνισμοί. 

Η διακήρυξη και διεξαγωγή διεθνών διαγωνισμών και διαγωνι¬ 
σμών στους οποίους από τη διακήρυξη προβλέπεται υποχρεωτική η 
συνεργασία των Ελλήνων διαγωνιζομένων με Οίκους του Εξωτερι¬ 
κού εγκρίνονται από το Διοικητικό Συμβούλιο των ΗΣΛΙΙ Α.Ε. 

Άρθρο 5. 

Παρεκκλίσεις — Πρότυπα συμβατικά τεύχη. 

1. Όπου επιτρέπονται παρεκκλίσεις από τις κείμενες διατάξεις για 
τη μελέτη και κατασκευή έργων των ΗΣΑΙI Α.Ε. εγκρίνονται από το 
Διοικητικό Συμβούλιο, για θέματα αρμοδιοτητάς του, και το Γενικό 
Διευθυντή σε όλες τις άλλες περιπτώσεις. 

Για την έγκριση παρεκκλίσεων απαιτείται γνώμη του Τεχνικού 
Συμβουλίου. 

2. Πρότυπα συμβατικά τεύχη που δεν καλύπτονται από αντί¬ 
στοιχα της Γενικής Ι'ραμματείας Δημοσίων Εργων του Υπουργείου 
Περιβάλλοντος, Χωροταξίας και Δημοσίων Εργων εγκρίνονται με 
κοινή απόφαση των Υπουργών Περιβάλλοντος, Χωροταξίας και Δη¬ 
μοσίων Έργων και Μεταφορών και Επικοινωνιών μετά από γνώμη 
του Τεχνικού Συμβουλίου και πρόταση του Γενικού Διευθυντή των 
ΗΣΑΠ Α.Ε. 

Άρθρο 6. 

Αιτήσεις θεραπείας. 

1. Στις αιτήσεις θεραπείας του αναδόχου που ασκούνται σύμφωνα 
με τις διατάξεις του άρθρου 12 του Ν. 1418/1984 αποφασίζει ο 
Υπουργός Μεταφορών και Επικοινωνιών μετά από γνώμη του Τε¬ 
χνικού Συμβουλίου των ΗΣΑΠ. 

2. Οι αιτήσεις αυτές απευθύνονται στον Υπουργό Μεταφορών και 
Επικοινωνιών και επιδίδονται στη Διευθύνουσα το έργο Υπηρεσία ή 
την Προϊσταμένη Αρχή, χωρίς να απαιτείται κοινοποίηση στον 
Υπουργό Περιβάλλοντος, Χωτοταξίας και Δημοσίων Έργων. 

Άρθρο 7. 

Τελικές διατάξεις. 

1. Στα έργα των ΗΣΑΠ των οποίων οι συμβάσεις διέπονται από 
προγενέστερες διατάξεις του Ν. 1418/1984 αποφασίζουν ή γνωμο- 
δοτούν σύμφωνα με τις προγενέστερες αυτές διατάξεις, τα όργανα 
που προσδιορίζονται με το παρόν διάταγμα. 

2. Τα θέματα που δεν ρυθμίζονται ειδικά με τις διατάξεις του πα¬ 
ρόντος, διέπονται από το Ν. 1418/1984 και τα Προεδρικά Διατά¬ 
γματα και τις κανονιστικές αποφάσεις που εκδίδονται κατ’ εξουσιο¬ 
δότησή του. 

Άρθρο 8. 

Έναρξη ισχύος. 

Η ισχύς του διατάγματος αυτού αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίσευση και εκτέλεση του παρόντος διατάγματος. 

Αθήνα, 14 Απριλίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΕΡ1Β/ΝΤΟΣ, ΧΩΡΟΤΑΞΙΑΣ ΜΕΤΑΦΟΡΩΝ ΚΑΙ 

ΚΑΙ ΔΗΜΟΣΙΩΝ ΕΡΓΩΝ ΕΠΙΚΟΙΝΩΝΙΩΝ 

Ε. ΚΟΥΛΟΥΜΠΗΣ Κ. ΜΠΑΝΤΟΥΒΑΣ 

Οργανα που αποφασίζουν ή γνωμοδοτούν και ειδικές ρυθμίσεις σε 

θέματα έργων που εκτελούνται από την Επιχείρηση Αστικών Συ¬ 
γκοινωνιών (ΚΑΣ). 

Ο ΠΡΟΕΔΡΟΣ Ί’ΙΙΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Γην παράγραφο 3 του άρθρου 19 και την παράγραφο- 3 του άρ¬ 
θρου 18 του Ν. Μ18/83 (Δημόσια έργα και ρυθμίσεις συναφών θε¬ 
μάτων» (ΦΚΚ 23 Λ'). 

2. Την υπ’ αριθ. 756/86 γνωμοδότησή του Συμβουλίου της Κπι- 
κρατείας μετά από πρόταση των Υπουργών Περιβάλλοντος, Χωρο¬ 
ταξίας και Δημοσίων 'Κργων και Μεταφορών και Κπικοινωνιών, 
αποφασίζουμε: 

Αρθρο 1. 

Αρμόδια Οργανα. 

Αρμόδιοι για τη λήψη αποφάσεων, κατά τις διατάξεις του Ν. 
1318/83 «Δημόσια έργα και ρυμίσεις συναφών θεμάτων» και των 
Προεδρικών Διαταγμάτων τα οποία εκδίδονται σε εκτέλεσή του για 
τα έργα που εκτελούνται από την Κπιχείρηση Αστικών Συγκοινω¬ 
νιών (ΚΑΣ) είναι το Διοικητικό Συμβούλιο, ο Πρόεδρος του Διοικη¬ 
τικού Συμβουλίου ή τα εξουσιοδοτημένα όργανα σύμφωνα με τις ορ¬ 
γανωτικές διατάξεις της ΚΑΣ και όπως ειδικότερα ορίζεται στα επό¬ 
μενα άρθρα. 

Αρθρο 2. 

. Ορισμοί. 

1. Τα αρμόδια όργανα στα οποία αναφέρεται το προηγούμενο άρ¬ 
θρο είναι ειδικότερα: 

α) «Κργοδότης» ή «κύριος του έργου» είναι η Κπιχείρηση Αστικών 
Συγκοινωνιών (ΚΑΣ). 

β) «Διευθύνουσα Υπηρεσία» ή «Κπιβλέπουσα Υπηρεσία» είναι η τε¬ 
χνική υπηρεσία της ΚΑΣ που είναι αρμόδια σύμφωνα με τις εκάστοτε 
ισχύουσες οργανωτικές διατάξεις για τη μελέτη και την εκτέλεση των 
έργων της ΚΑΣ. 

γ) «Προϊσταμένη Αρχή» ή «Κποπτεύουσα Αρχή» είναι το μέλος 
του Διοικητικού Συμβουλίου μόνιμης απασχόλησης ειδικότητας Πο¬ 
λιτικού Μηχανικού. Σε περίπτωση που έχουν διορισθεί ως μέλη του 
Διοικητικού Συμβουλίου μόνιμης απασχόλησης δύο Πολιτικοί Μη¬ 
χανικοί, καθήκοντα Προϊσταμένης Αρχής ασκεί ο ένας από αυτούς 
σύμφωνα με τις οργανωτικές διατάξεις της ΕΑΣ. Οι αρμοδιότητές 
της Προϊσταμένης Αρχής ασκούνται με την επιφύλαξη των διατάξεων 
της επομένης παραγράφου. 

2. Το Διοικητικό Συμβούλιο εγκρίνει τις πιστώσεις για την κα¬ 
τασκευή των έργων και ασκεί καθήκοντα Προϊσταμένης Αρχής, όσον 
αφορά: 

α) την έγκριση ή ακύρωση ή τη μερική επανάληψη της δημοπρα¬ 
σίας, και 

β) την έγκριση διενέργειας διαγωνισμού μεταξύ περιορισμένου 
αριθμού προσκαλουμένων εργοληπτικών επιχειρήσεων ή απευθείας 
ανάθεσης του έργου. 

Άρθρο 3. 

Τεχνικό Συμβούλιο. 

1. Το Τεχνικό Συμβούλιο συγκροτείται με απόφαση του Διοικητι¬ 
κού Συμβουλίου της ΕΑΣ και αποτελείται από: 

α)' Ενα μέλος του Διοικητικού Συμβουλίου που είναι τεχνικός, ως 
Πρόεδρος, που ορίζεται με τον αναπληρωτή του με την απόφαση συγ¬ 
κρότησης του Τεχνικού Συμβουλίου. 

β) Ενα τεχνικό υπάλληλο της ΕΑΣ διπλωματούχο Ανωτάτων 
Εκπαιδευτικών Ιδρυμάτων που ορίζεται με τον αναπληρωτή του με 
πρόταση του Προέδρου του Διοικητικού Συμβουλίου. 


γ)' Κνα τεχνικό υπάλληλο της Γενικής Γραμματείας Δημοσίων 
'Κργων του Υπουργείου Περιβάλλοντος, Χωροταξίας και Δημοσίων 
'Κργων, κατηγορίας ΙΙΚ, βαθμού Α ή Β που ορίζεται με τον αναπλη¬ 
ρωτή του από τον Υπουργό Περιβάλλοντος, Χωροταξίας και Δημο¬ 
σίων 'Κργων. 

δ)' Κνα υπάλληλο του Υπουργείου Μεταφορών και Κπικοινωνιών, 

I Ιολιτικό Μηχανικό, βαθμού Α ή Β που ορίζεται με τον αναπληρωτή 
του με απόφαση του Υπουργού Μεταφορών και Κπικοινωνιών. 

ε) Τον I Ιροϊστάμενο της Διευθύνουσας τα έργα υπηρεσίας ο οποίος 
και εισηγείται το θέμα, τον οποίο αναπληρώνει σε περίπτωση απου¬ 
σίας του ή κωλύματος ο νόμιμος αναπληρωτής του. 

2. Καθήκοντα Γραμματέα εκτελεί υπάλληλος της ΕΑΣ που ορίζε¬ 
ται με τον αναπληρωτή του με την ίδια απόφαση συγκρότησης του 
Συμβουλίου. 

3. Ο Πρόεδρος του Συμβουλίου μπορεί να καλεί στις συνεδριάσεις 
οποιοδήποτε υπάλληλο ή ιδιώτη για παροχή πληροφορίας ή γνώμης 
σχετικά με τα θέματα που συζητούνται στο Συμβούλιο. 

4. Το Τεχνικό Συμβούλιο είναι σε απαρτία όταν είναι παρόντες ο 
Πρόεδρος ή ο αναπληρωτής του και δύο από τα μέλη του. 

5. Οι αποφάσεις και γνωμοδοτήσεις, λαμβάνονται με απόλυτη 
πλειοψηφία των παρόντων μελών. Σε περίπτωση ισοψηφίας υπε¬ 
ρισχύει η ψήφος του Προέδρου. 

6. Το Τεχνικό Συμβούλιο παρέχει τη γνώμη του για τα θέματα 
που ορίζει ο Ν. 1418/84 και τα εκτελεστικά αυτού διατάγματα, κα¬ 
θώς επίσης και για κάθε θέμα που παραπέμπτει σ’ αυτό το Διοικητικό 
Συμβούλιο, ο Πρόεδρος του Διοικητικού Συμβουλίου ή τα εξουσιοδο¬ 
τημένα όργανα σύμφωνα με τις οργανωτικές διατάξεις της ΕΑΣ. 

Άρθρο 4. 

Παρεκκλίσεις — Πρότυπα συμβατικά τεύχη. 

1. Όπου επιτρέπονται παρεκκλίσεις από τις κείμενες διατάξεις για 
τη μελέτη και κατασκευή έργων της ΕΑΣ εγκρίνονται από τον Πρόε¬ 
δρο του Διοικητικού Συμβουλίου της ΕΑΣ μετά γνώμη του Τεχνικού 
Συμβουλίου. 

2. Πρότυπα συμβατικά τεύχη που δεν καλύπτονται από αντί¬ 
στοιχα της Γενικής Γραμματείας Δημοσίων Έργων του Υπουργείου 
Περιβάλλοντος, Χωροταξίας και Δημοσίων Έργων εγκρίνονται με 
κοινή απόφαση των Υπουργών Περιβάλλοντος, Χωροταξίας και Δη- 
μοσίωεν Έργων και Μεταφορών και Επικοινωνιών μετά αωώ 
γνώμη του Τεχνικού Συμβουλίου και πρόταση του Διοικητικού Συμ¬ 
βουλίου της ΕΑΣ. 

Άρθρο 5. 

Διεθνείς Διαγωνισμοί. 

Οι διακηρύξεις διεθνών δημόσιων διαγωνισμών για έργα που αφο¬ 
ρά το παρόν διάγαγμα, εγκρίνονται από το Διοικητικό Συμβούλιο 
μετά γνώμη του Τεχνικού Συμβουλίου. 

Άρθρο 6. 

Αιτήσεις θεραπείας. 

1. Στις αιτήσεις θεραπείας του αναδόχου που ασκούνται σύμφωνα 
με τις διατάξεις του άρθρου 12 του Ν. 1418/84 αποφασίζει ο Πρόε¬ 
δρος του Διοικητικού Συμβουλίου μετά από γνώμη του Τεχνικού 
Συμβουλίου. 

2. Οι αιτήσεις αυτές απευθύνονται στον Πρόεδρο του Διοικητικού 
Συμβουλίου της ΕΑΣ και εκδίδονται στη Διευθύνουσα το έργο Υπη¬ 
ρεσία ή την Προϊσταμένη Αρχή χωρίς να απαιτείται κοινοποίηση 
στον Υπουργό Περιβάλλοντος, Χωροταξίας και Δημοσίων Έργων. 

3. Αιτήσεις θεραπείας του κυρίου του έργου διέπονται από τις δια¬ 
τάξεις της παρ. 5 του άρθρου 12 του Ν. 1418/84. 

Άρθρο 7. 

Τελικές διατάξεις. 

1. Στα έργα της ΕΑΣ των οποίων οι συμβάσεις διέπονται από 
προγενέστερες διατάξεις του Ν. 1418/84 αποφασίζουν ή γνωμοδο- 



ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ {ΤΕΥΧΟΣ ΠΡΟΤΟ) 


617 


τουν σύμφωνα με τις προγενέστερες αυτές διατάξεις, τα όργανα που 
προσδιορίζονται με το παρόν διάταγμα. 

2. Τα θέματα που δεν ρυθμίζονται ειδικά με τις διατάξεις του πα¬ 
ρόντος, διέπονται από το Ν. 1418/84 και τα Προεδρικά Διατάγματα 
και τις κανονιστικές αποφάσεις που εκδίδονται κατ’ εξουσιοδότησή 
του. 

3. Η ισχύς του διατάγματος αυτού αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 14 Απριλίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΕΡΙΒ/ΝΤΟΣ, ΧΩΡΟΤΑΞΙΑΣ ΜΕΤΑΦΟΡΩΝ ΚΑΙ 

ΚΑΙ ΔΗΜΟΣΙΩΝ ΕΡΓΩΝ ΕΠΙΚΟΙΝΩΝΙΩΝ 

Ε. ΚΟΥΛΟΥΜΠΗΣ Κ. ΜΠΑΝΤΟΥΒΑΣ 

Οργανα που αποφασίζουν ή γνωμοδοτούν και ειδικές ρυθμίσεις σε 
θέματα έργων που εκτελούνται από τα «ΕΛΛΗΝΙΚΑ ΤΑΧΥΔΡΟ¬ 
ΜΕΙΑ» (ΕΛΤΑ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγρ. 3 του άρθρου 19 και την παραγρ. 3 του άρθρου 18 
του Ν. 1418/1984 «Δημόσια έργα και ρυθμίσεις συναφών θεμάτων» 
(ΦΕΚ Α' 23). 

2. Την υπ’ αριθ. 40/1987 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Περιβάλλοντος, Χωρο¬ 
ταξίας και Δημοσίων Έργων και Μεταφορών και Επικοινωνιών, 
αποφασίζουμε: 

Άρθρο 1. 

Αρμόδια Όργανα. 

Αρμόδιοι για τη λήψη αποφάσεων, κατά τις διατάξεις του Ν. 
1418/1984 «Δημόσια έργα και ρυθμίσεις συναφών θεμάτων» και 
των Προεδρικών Διαταγμάτων τα οποία εκδίδονται σε εκτέλεσή του 
για τα έργα που εκτελούνται από τα Ελληνικά Ταχυδρομεία (ΕΛΤΑ) 
είναι το Διοικητικό Συμβούλιο, ο Γενικός Διευθυντής ή τα εξουσιοδο¬ 
τούμενα όργανα σύμφωνα με τις οργανωτικές διατάξεις του ΕΛΤΑ, 
όπως ειδικότερα ορίζεται στα επόμενα άρθρα. 

Άρθρο 2. 

Διευθύνουσα Υπηρεσία - Προϊσταμένη Αρχή. 

1. Τα αρμόδια όργανα στα οποία αναφέρεται το προηγούμενο άρ¬ 
θρο είναι ειδικότερα: 

α) «Διευθύνουσα Υπηρεσία» ή «Επιβλέπουσα Υπηρεσία» είναι_ η 
Τεχνική Υπηρεσία του ΕΛΤΑ. 

β) «Προϊσταμένη Αρχή» είναι ο Γενικός Διευθυντής με την επιφύ¬ 
λαξη της επομένης παραγράφου. 

2. Στην περίπτωση που το Διοικητικό Συμβούλιο είναι αρμόδιο, 
σύμφωνα με τις εκάστοτε ισχύουσες οργανωτικές διατάξεις, να απο¬ 
φασίζει για τη διάθεση της σχετικής πίστωσης, Ιχνάλογα με την 
προϋπολογιζόμενη δαπάνη του έργου, ασκεί και τις ακόλουθες αρμο¬ 
διότητες της Προϊσταμένης Αρχής: 

α) Την έγκριση του αποτελέσματος ή την ακύρωση ή τη μερική 
επανάληψη της δημοπρασίας. 


β) Τη λήψη απόφασης επί των αντιρρήσεων κατά του κύρους των 
δημοπρασιών. 

γ) Την έγκριση της απευθείας ανάθεσης του έργου. 

Άρθρο 3. 

Τεχνικό Συμβούλιο. 

1. Το Τεχνικό Συμβούλιο συγκροτείται με απόφαση του Διοικητι¬ 
κού Συμβουλίου του ΕΛΤΑ και αποτελείται από: 

α) Δύο Τεχνικούς υπαλλήλους του ΕΛΤΑ μονίμους ή με σχέση ερ¬ 
γασίας ιδιωτικού δικαίου αορίστου χρόνου, διπλωματούχους Ανωτά- 
των Εκπαιδευτικών Ιδρυμάτων που ορίζονται μαζί με τους αναπλη¬ 
ρωτές τους με την απόφαση συγκρότησης του Συμβουλίου. 

β)' Ενα τεχνικό υπάλληλο του Υπουργείου Μεταφορών και Επι¬ 
κοινωνιών κατηγορίας ΠΕ βαθμού Α' ή Β' που ορίζεται με τον ανα¬ 
πληρωτή του από τον Υπουργό Μεταφορών και Επικοινωνιών. 

γ)' Εναν εκπρόσωπο του Τεχνικού Επιμελητηρίου Ελλάδας (ΤΕΕ) 
που ορίζεται με τον αναπληρωτή του από τη Διοικούσα Επιτροπή του 
ΤΕΕ. 

δ)' Ενα Δικηγόρο της Νομικής Υπηρεσίας του ΕΛΤΑ που ορίζεται 
με τον αναπληρωτή του με την απόφαση συγκρότησης. 

2. Με την απόφαση συγκρότησης ορίζεται ο Πρόεδρος με τον ανα¬ 
πληρωτή του από τους υπαλλήλους της περίπτωσης (α) της προηγού¬ 
μενης παραγράφου 1. 

3. Καθήκοντα Γραμματέα του Συμβουλίου εκτελεί υπάλληλος του 
ΕΛΤΑ οποιασδήποτε κατηγορίας και βαθμού που ορίζεται με τον 
αναπληρωτή του με την ίδια απόφαση συγκρότησης. 

4. Τα θέματα εισηγούνται στο Συμβούλιο αρμόδιοι τεχνικοί 
υπάλληλοι της Τεχνικής Υπηρεσίας του ΕΛΤΑ οι οποίοι συμμετέ¬ 
χουν σ’ αυτό χωρίς ψήφο. 

Το Τεχνικό Συμβούλιο είναι σε απαρτία όταν είναι παρόντες ο 
Πρόεδρος ή ο αναπληρωτής του και δύο από τα μέλη του. 

Οι αποφάσεις και γνωμοδοτήσεις λαμβάνονται με απόλυτη πλειο- 
ψηφία των παρόντων μελών. Σε περίπτωση ισοψηφίας υπερισχύει η 
ψήφος του Προέδρου. 

Το Τεχνικό Συμβούλιο παρέχει τη γνώμη του για τα θέματα που 
ορίζει ο Ν. 1418/1984 και τα εκτελεστικά αυτού διατάγματα, καθώς 
επίσης και για κάθε θέαμα που παραπέμπει σ’ αυτό το όργανο που εί- 
νι$ι αρμόδιο να αποφασίζει σε κάθε συγκεκριμένη περίπτωση. 

Άρθρο 4. 

Διεθνείς Διαγωνισμοί. 

Η διακήρυξη και διεξαγωγή διεθνών διαγωνισμών και διαγωνι¬ 
σμών στους οποίους από τη διακήρυξη προβλέπεται υποχρεωτική η 
συνεργασία των Ελλήνων διαγωνιζομένων με οίκους εξωτερικού εγ- 
κρίνονται από το Διοικητικό Συμβούλιο του ΕΛΤΑ. 

Άρθρο 5. 

Παρεκκλίσεις - Πρότυπα συμβατικά τεύχη. 

1. Όπου επιτρέπονται παρεκκλίσεις από τις κείμενες διατάξεις 
για τη μελέτη και κατασκευή έργων του ΕΛΤΑ εγκρίνονται από το 
Γενικό Διευθυντή μετά από γνώμη του Τεχνικού Συμβουλίου. 

2. Πρότυπα συμβατικά τεύχη που δεν καλύπτονται από αντί¬ 
στοιχα της Γενικής Γραμματείας Δημοσίων Εργων του Υπουργείου 
Περιβάλλοντος, Χωροταξίας και Δημοσίων Έργων εγκρίνονται με 
κοινή απόφαση των Υπουργών Περιβάλλοντος, Χωροταξίας και Δη¬ 
μοσίων Έργων και Μεταφορών και Επικοινωνιών μετά από γνώμη 
του Τεχνικού Συμβουλίου.και πρόταση του Γενικού Διευθυντή του 
ΕΛΤΑ. 

Άρθρο 6. 

Αιτήσεις θεραπείας. 

1 Στις αιτήσεις θεραπείας του αναδόχου που ασκούνται σύμφωνα 
με τις διατάξεις του άρθρου 12 του Ν. 1418/1984 αποφασίζει ο 

Vπουργός Μεταφορών χαι Επικοινωνιών μετά από γνώμη του Τε¬ 
χνικού Συμβουλίου του ΚΑΤΑ. 

2. Οι αιτήσεις αυτές απευθύνδνται στον Υπουργό Μιταφορών και 
Επικοινωνιών και επιδίδονται στη Διευθύνουσα το έργο Υπηρεσία 
χωρίς να απαιτιίται κοινοποίηση στον Υπουργό Πιριβάλλοντος, Χω¬ 
ροταξίας και Δημοσίων Εργων. 

3. Αιτήσεις θεραπείας του κυρίου του έργου διέπονται από τις δια¬ 
τάξεις της παρ. 5 του άρθρου 12 του Ν. 1418/1984. 

Αρθρο 7. 

Τελικές Διατάξεις. 


Άρθρο 8. 

Έναρξη Ισχύος. 

Η ισχύς του διατάγματος αυτού αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 14 Απριλίου 1987 


1. Στα έργα του ΕΛΤΑ των οποίων οι συμβάσεις διέπονται από 
προγενέστερες διατάξεις του Ν. 1418/1984 αποφασίζουν ή γνωμο- 
δοτούν σύμφωνα με τις προγενέστερες αυτές διατάξεις, τα όργανα 
που προσδιορίζονται με το παρόν διάταγμα. 

2. Τα θέματα που δε ρυθμίζονται ειδικά με τις διατάξεις του πα¬ 
ρόντος, διέπονται από το Ν. 1418/1984 και τα Προεδρικά Διατά¬ 
γματα και τις κανονιστικές αποφάσεις που εκδίδονται κατ’ εξουσιο¬ 
δότησή του. 

